חיים סומפולינסקי

חיים סוֹמפּוֹלינסקי (Haim Sompolinsky; נולד ב-14 באוקטובר 1949) הוא פיזיקאי וחוקר מדעי המוח המתמחה ברשתות נוירונים. הוא כיהן כראש המרכז לחישוביות עצבית שבמרכז אדמונד ולילי ספרא למדעי המוח באוניברסיטה העברית בירושלים, וכיום במכון רקח לפיזיקה באוניברסיטה.

ביוגרפיה

סומפולינסקי נולד לדוד ופרדי, למשפחה יוצאת דנמרק. אביו, פרופ' דוד סומפולינסקי, ייסד את המעבדה המיקרוביולוגית בבית החולים אסף הרופא, ניהל את המעבדה בבית החולים מעייני הישועה ועוד. למד בישיבת היישוב החדש בתל אביב ובישיבת פוניבז'. לאחר מכן, למד פיזיקה באוניברסיטת בר-אילן, עד לסיום הדוקטורט ב-1980. בשנים 1980–1982 עבד על פוסט-דוקטורט באוניברסיטת הרווארד. בשנת 1987 התמנה כפרופסור.

כיום סומפולינסקי הוא חוקר במכון רקח לפיזיקה, חבר בהנהלת המרכז למדעי המוח ועומד בראש תוכנית שוורץ לחקר המדעים והמוח באוניברסיטת הרווארד. הוא חבר של כבוד באקדמיה האמריקאית לאמנויות ולמדעים. הוא זוכה פרס לנדאו למדעי המוח לשנת 2007, וכן פרס שוורץ למדעי מוח תאורטיים וחישוביים לשנת 2011, עבור "מחקריו החלוציים בפיתוח מודלים מתמטיים ומסגרת תאורטית להבנה של תהליכים ברשתות נוירונים". בשנת 2010 דורג כאחד מ-100 האנשים המשפיעים בישראל. באוקטובר 2013 זכה סומפולינסקי יחד עם פרופ' לארי אבוט בפרס עמותת "טכנולוגיות מוח לישראל", בגין תרומתו לקידום הבנה מתמטית ובניית מודלים תאורטיים להבנת המנגנונים העצביים, ההתנהגות והחשיבה. בשנת 2016 זכה בפרס א.מ.ת. בתחום חקר המוח.
בשנת 2022 זכה בפרס גרובר במדעי המוח, המוענק מטעם אוניברסיטת ייל.

עמדותיו
סומפולינסקי גורס כי ממחקר מדעי המוח עולה שאין בחירה חופשית, וכי החלטות של בני-אדם מתקבלות באופן דטרמיניסטי.

חיים אישיים 
נשוי לאלישבע (לבית קירשנבאום) ואב לחמישה. בתו היא אביטל סומפולינסקי, המשמשת כמשנה ליועץ המשפטי לממשלה למשפט חוקתי.

קישורים חיצוניים
 פרופ' חיים סומפולינסקי, באתר האוניברסיטה העברית
 קורות חיים באתר מרכז אדמונד ולילי ספרא למדעי המוח
 פרופ' חיים סומפולינסקי,ב אתר Center for Brain Science
 The Neurophysics Lab - תיאור מחקרו של סומפולינסקי, באתר מרכז אדמונד ולילי ספרא למדעי המוח
 חוקרים מהאוניברסיטה העברית מציעים פתרון לתעלומת המנגנון המוחי האחראי על פענוח הדיבור, באתר האוניברסיטה העברית
 פיזיקה, מוח ורצון חופשי , באתר פרויקט "מדוע"

הערות שוליים

חוקרי בינה מלאכותית ישראלים
מדעני עצב ישראלים
פיזיקאים ישראלים
בוגרי ישיבת היישוב החדש
בוגרי ישיבת פוניבז'
סגל האוניברסיטה העברית בירושלים: פיזיקה
זוכי פרס לנדאו למדעים ולמחקר
זוכי פרס א.מ.ת.
בעלי תואר דוקטור מאוניברסיטת בר-אילן
ישראלים שנולדו ב-1949